Loe läbi eestikeelne uudisteartikkel ja väljenda selle sisu lühikese pealkirjana. Vasta vaid pealkirjaga.
## Tekst:

Eesti ratastoolikurlingu koondis lõpetas Lohja Kisakallios peetava MM-i B-tasandi turniiri alagrupimängud kahe kaotusega ega pääsenud kuue parema sekka.
Teisipäeval kaotas Eesti esmalt Taanile 6:8 ning seejärel Tšehhimaale 4:12.

Eesti koondis kogus viiest mängust kaks võitu ja kolm kaotust, mis andsid B-alagrupis neljanda koha Taani, Tšehhimaa ja Saksamaa järel. Viiendale kohale platseerus Ungari, keda Eesti edestas tänu paremusele omavahelises mängus. MM-i debütant Kasahstan jäi võiduta.

Kolmapäeval peetavates veerandfinaalides lähevad vastakuti Tšehhi – Šveits ja Saksamaa – Itaalia. Alagruppide võitjad Taani ja Jaapan pääsesid otse poolfinaali. Finaal ja pronksimäng toimuvad neljapäeval.

MM-i B-tasandi turniiri kolm parimat pääsevad märtsis Kanadas toimuvale ratastoolikurlingu MM-ile.

Eesti koondisesse kuulusid MM-turniiril kapten Andrei Koitmäe, Kätlin Riidebach, Signe Falkenberg, Lauri Murašov ja Mait Mätas, treenerina oli kaasa Harri Lill.
## Pealkiri:

user
Eesti ratastoolikurlingu koondis ei pääsenud MM-il veerandfinaali
assistant